### | | | | --- | --- | | | | | --- | | **Byråd** 24. juni 2020 Sagsnr. 710-2018-7170 Dok.nr. 710-2020-178864 Sagsbehandler DPHABH | | 117.                Anlægsbevilling til kunstgræsbane i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 3,75 mio. kr. til etablering af en kunstgræsbane på
idrætsanlægget på [adresse] i Hadsten. Byrådet skal endvidere tage stilling til
håndtering af manglende finansiering til projektet på 90.000 kr.

I forbindelse med Budget 2018–21 afsatte Byrådet et rådighedsbeløb
på 2,5 mio. kr. til etablering af en kunstgræsbane i Hadsten, og i forbindelse
med Budget 2019-22 blev der afsat yderligere 1,25 mio. kr. som følge af
nødvendige miljøforanstaltninger til grundvandssikring og regnvandshåndtering.

Rådighedsbeløbet på i alt 3,75 mio. kr. er afsat som et
tilskud til HSK Fodbold. Anlægstilskuddet kan alene anvendes til en
kunstgræsbane af standardstørrelse, med tilhørende nødvendigt udstyr som
lysanlæg, hegn, mål og net, maskiner osv.

Kunstgræsbanen skal etableres efter samme principper som
kunstgræsbanerne i Hinnerup og Hammel. Det vil sige, at foreningen selv skal
stå for etablering, drift og vedligehold af kunstgræsbanen. HSK Fodbold skal
bidrage med en medfinansiering på minimum 1 mio. kr., og banen skal være til
rådighed for fodboldklubberne i [adresse]. Foreningen skal betale alle
udgifter, der ligger ud over det kommunale tilskud på 3,75 mio. kr.

HSK Fodbold har dannet en selvstændig forening (Hadsten
Kunstgræsbaneforening), som varetager alle opgaver vedrørende kunstgræsbanen.
Foreningen har rejst i alt 1,28 mio. kr. i medfinansiering og den samlede
økonomi til rådighed til etablering af kunstgræsbaner er dermed 5,03 mio. kr.
Økonomien er beskrevet i vedlagte notat ’Anlægsbudget for [adresse] fra [adresse].

[adresse] ønsker at etablere en
standard 11-mandsbane med lysanlæg, hegn og mål. Som en del af
miljøforanstaltningerne etableres et forsinkelsesbassin og iltningstrappe.
[adresse] ønsker at 11-mandsbanen skal være første trin i
etablering af et større projekt på [adresse] med etablering af 2 stk. 5-mands
kunstgræsbaner, fitness- og crossfit-anlæg og MTB-spor. Hadsten
Kunstgræsbaneforening har forberedt forsinkelsesbassinet til, at det også kan
håndtere vandet fra to 5-mandsbaner, som foreningen ønsker at etablere senere.
Denne del af projektet skal foreningen derfor selv finansiere fuldt ud. Fitness-
og crossfit-anlæg og MTB-spor er selvstændige anlægsprojekter besluttet af
Byrådet, der udmøntes særskilt i samarbejde med de lokale interessenter. Projektet
er beskrevet i vedlagte projektbeskrivelse fra [adresse].

[adresse] har udbudt projektet i april
2020, opdelt i to entrepriser (jord/bane/hegn-entreprise og en el-entreprise)
blandt to lokale erhvervsdrivende og én uden for kommunen. Licitationsresultatet
var højere end forventet, og kunstgræsbaneforeningen har i dialog med den
tilknyttede rådgiver fundet besparelser i projektet. Projektet koster 5,12 mio.
kr. i alt.Kunstgræsbaneforeningen har 5,03 mio. kr.
Kunstgræsbaneforeningen tilkendegiver, at det ikke er muligt at finde
yderligere besparelser, og derfor mangler der finansiering af 90.000 kr.
Foreningen har ikke ønsket at gå på kompromis med LED belysning på banen, som
de giver udtryk for, er det miljørigtige og tidssvarende valg sammenlignet med
traditionel stadionbelysning. [adresse] anmoder Byrådet om
en tillægsbevilling på 90.000 kr. til at finansiere bl.a. LED belysning.

Projektet har været udbudt med etablering af både en
11-mandskunstgræsbane og to stk. 5-mandsbaner. Det samlede projekt koster
væsentligt mere end Paulina Pedersen økonomiske ramme.
Kunstgræsbaneforeningen og HSK Fodbold vil forsøge at rejse finansiering
hurtigst muligt til også at anlægge de to 5-mandsbaner. Disse skal finansieres
fuldt ud af de to aktører.

Tammy Rasmussen har de nødvendige
myndighedstilladelser til at anlægge banen, og projektet kan sættes i gang
umiddelbart efter Byrådets godkendelse af anlægsbevillingen. Det forventes, at
banen kan være klar til efterårssæsonen 2020.

**VURDERING**

[adresse] skal, som ejer af
kunstgræsbanen, selv stå for alle opgaver i forbindelse med anlæg og drift af
banen. Foreningen har tilknyttet en ekstern rådgiver, som bistår foreningen i
alle anlægsprojektets faser. Børn og Kultur og Teknik og Miljø har løbende
været i dialog med foreningen om etablering af kunstgræsbanen i forhold til
projektets omfang, placering, økonomi og miljøforanstaltninger. Det vurderes,
at kunstgræsbaneforeningens projekt lever op til de krav og forudsætninger, som
Byrådet har opstillet for at tilskuddet kan bevilliges. Undtaget herfra er, at
der mangler 90.000 kr. for at projektet er fuldt finansieret på forhånd.
Byrådet skal tage stilling til Hadsten Kunstgræsbaneforenings anmodning om en
tillægsbevilling på 90.000 kr. til finansiering af bl.a. LED belysning.

Børn og Kultur gør opmærksom på, at projektet vil være
fuldt finansieret, hvis [adresse] vælger traditionel stadionbelysning
i lighed med banerne i Hinnerup og Hammel. Det er Kunstgræsbaneforeningen
overbevisning, at det ikke er muligt at opnå et tidssvarende anlæg uden at
vælge LED belysning, og foreningen vil ikke bakke op om et projekt med
traditionel stadionbelysning.

LED belysning giver ifølge Kunstgræsbaneforeningens
rådgiver en besparelse på el-udgiften på ca. 75 %. Kunstgræsbaneforeningen
oplyser, at el-udgiften til kunstgræsbanen i Hinnerup udgør 13.000 kr. årligt.
Det svarer omtrent til årlig driftsbesparelse på 9.000 kr. Det forslås derfor,
at driftsbesparelsen kan indgå i en finansieringsløsning, hvor Byrådet
godkender en tillægsbevilling på 90.000 kr. finansieret af kassebeholdningen,
og Kunstgræsbaneforeningens årlige driftstilskud reduceres med 9.000 kr. i en
10-årig periode til dækning af tillægsbevillingen. Foreningen er indforstået
med denne løsning.

[adresse] indgår aftale med [adresse]
Kommune om brugsret til det areal kunstgræsbanen opføres på. [adresse]
vil gælde for en periode på 30 år.

**ØKONOMI**

I Budget 2018–21 blev der afsat et rådighedsbeløb på 2,5
mio. kr. til etablering af en kunstgræsbane i Hadsten. I Budget 2019-22 blev
der afsat yderligere 1,25 mio. kr. som følge af ekstraudgifter til
grundvandssikring og regnvandshåndtering. Rådighedsbeløbene er overført til
2020 i forbindelse med regnskabsaflæggelsen. Der søges derfor en
anlægsbevilling på 3,75 mio. kr., finansieret af de afsatte rådighedsbeløb.

[adresse] skal bidrage med en
medfinansiering på minimum 1 mio. kr. Foreningen har dokumenteret at have 1,28
mio. kr. i medfinansiering. Anlægstilskuddet fra [adresse] udbetales i
takt med at banen etableres, når foreningens obligatoriske medfinansiering på 1
mio. kr. er betalt. Tilskuddet udbetales til kunstgræsbaneforeningen.

[adresse] bliver frivilligt
momsregistreret. Foreningen modtager et årligt driftstilskud på 39.000 kr. til
drift og vedligehold af banen i lighed med banerne i Hinnerup og Hammel.
Såfremt Byrådet godkender et tillæg til anlægsbevilling på 90.000 kr. og
foreningen skal tilbagebetale beløbet med 9.000 kr. årligt i en 10 årig
periode, reduceres driftstilskuddet til 30.000 kr. i perioden. I driften af kunstgræsbanen
har foreningen ansvar for at henlægge et årligt beløb til udskiftning af
underlaget, der har en forventet levetid på ca. 10 år.

**INDSTILLING**

Direktøren for Børn og Kultur indstiller til Byrådet:

1.     At
godkende Hadsten Kunstgræsbaneforenings projekt for etablering af en 11-mands
kunstgræsbane.

2.     At
anlægsbevilling til etablering af kunstgræsbane i Hadsten, finansieret af de
overførte rådighedsbeløb på 3,75 mio. kr. til ”Etablering af fodboldbaner” i
2020 godkendes.

3.     At Hadsten
[adresse] anmodning om tillæg til anlægsbevilling på 90.000 kr.
godkendes og finansieres af kassebeholdningen.

4.     Hadsten
Kunstgræsbaneforenings driftstilskud reduceres med 9.000 kr. årligt i en
10-årig periode.

**BESLUTNING**

***Kultur- og Fritidsudvalget, 9. juni 2020:***

Fraværende:ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat - Projektbeskrivelse for Hadsten Kunstgræsbane | 710-2020-160073 |
| Notat - Anlægsbudget for Hadsten Kunstgræsbaneforening | 710-2020-163349 |